کوئٹہ (آن لائن) آل پاکستان پیرامیڈیکل اسٹاف فیڈریشن نا صوبائی ترجمان پارینے کہ ینگ ڈاکٹرز ایسوسی ایشن بلوچستان ڈاکٹر آتا نمائندہ تنظیم تون اوار مدام پیرامیڈیکل اسٹاف نا حق آتا ہم ضامن مسنے۔ صوبہ نا پیرامیڈیکل اسٹاف نا حق آتے دوئی کننگ کن بھلا جہد اٹ ینگ ڈاکٹرز ایسوسی ایشن بلوچستان اولیکو دے آن آل پاکستان پیرامیڈیکل اسٹاف فیڈریشن تون سلوک ءِ۔ اسہ اسیجائی جہد اسے نا سوب آن صوبہ نا پیرامیڈیکل اسٹاف کن رسک و ہیلتھ پروفیشنل الاﺅنس نا منظوری نادروشم اٹ صوبہ نا غٹ پیرامیڈیکل اسٹاف کن مستائی اس مس ہراٹی ینگ ڈاکٹرز ایسوسی ایشن بلوچستان نا عملی کڑد آن گوجالنگ مفک، ترجمان پیدوار کرے کہ آخبت اٹ ہم صوبہ نا غریب الس‘ ڈاکٹر و پیرامیڈیکل اسٹاف نا حق آتا جنگ اٹ ینگ ڈاکٹرز تون اوار جہد کرسا کینہ۔
